open-index/open-wikipedia-markdown huggingface dataset:
มกุฏพันธนเจดีย์

**มกุฏพันธนเจดีย์** เป็นสถูปโบราณที่ถูกสร้างขึ้นตรงสถานที่ถวายพระเพลิงพระพุทธสรีระของ พระพุทธเจ้า 

มกุฏพันธนเจดีย์ได้ถูกสร้างขึ้นในรัชสมัย พระเจ้าอโศกมหาราช บริเวณด้านตะวันออกของ เมืองกุสินารา หรือปัจจุบันคือ ตำบลกาเซีย รัฐอุตตรประเทศ ตรงบริเวณที่ถวายพระเพลิงพระพุทธสรีระของพระพุทธเจ้าใน วันอัฏฐมีบูชา เดิมทีบริเวณมกุฏพันธนเจดีย์เป็นเชิงตะกอนไม้จันทน์หอมเพื่อใช้สำหรับถวายพระเพลิงพระพุทธสรีระของพระพุทธเจ้า ต่อมาพระเจ้าอโศกมหาราชจึงสั่งให้สร้างพระสถูปครอบบริเวณนั้นลง แต่สมัยต่อมาเมืองกุสิรานาถูกรุกรานและพระสถูปองค์นี้ถูกทำลายลงเหลือเพียงแต่ซากปรักหักพัง ภายหลังได้มีการค้นพบเป็นซากพระสถูปขนาดใหญ่ดังที่เห็นในปัจจุบัน ซึ่งต่อมารัฐบาลอินเดียได้เข้ามาบูรณะซ่อมแซมพระสถูปองค์นี้ไว้อย่างดี ถ้าวัดรอบฐานของพระสถูปองค์นี้มีความยาวทั้งหมด 46.14 เมตร ส่วนเส้นผ่าศูนย์กลาง 37.18 เมตร

หมวดหมู่:วันอัฏฐมีบูชา
หมวดหมู่:พุทธประวัติ
หมวดหมู่:สิ่งก่อสร้างในกุสินารา
เอลวิส คอสเทลโล

**เอลวิส คอสเทลโล** (Elvis Costello) เป็นชื่อในการแสดงของ **ดีแคลน แพทริก แมกมานัส** (Declan Patrick MacManus)  นักร้อง นักแต่งเพลงชาวอังกฤษ เป็นหนึ่งในผู้บุกเบิกดนตรีแนวพังก์และนิวเวฟของอังกฤษ ในช่วงกลางถึงปลายทศวรรษ 1970  เป็นผู้ก่อตั้งวง ดิแอทแทร็กชันส์ ซึ่งได้รับการยอมรับ ได้รับการบรรจุชื่อในหอเกียรติคุณร็อกแอนด์โรลล์ ในปี 2003  และได้รับการจัดอันดับโดยนิตยสารโรลลิงสโตนส์ ติดอันดับ 80 จาก 100 ศิลปินผู้ยิ่งใหญ่ ในปี 2004 

ชื่อ เอลวิส คอสเทลโล มาจากชื่อหน้าของเอลวิส เพรสลีย์ และชื่อ "เดย์ คอสเทลโล" (Day Costello) เป็นชื่อที่ใช้ในการแสดงดนตรีของ รอสส์ แมกมานัส บิดาของเขา ที่เป็นนักดนตรีเช่นกัน 

## อ้างอิง

## แหล่งข้อมูลอื่น

* ElvisCostello.com
* Official Elvis Costello Lost Highway Records Artist Page 
*
* 
* The Elvis Costello Home Page Wiki  หมวดหมู่:นักดนตรีชาวอังกฤษ หมวดหมู่:นักร้องอังกฤษ หมวดหมู่:บุคคลจากแพดดิงตัน

หมวดหมู่:นักกีตาร์ชาวอังกฤษ
เจตกร มีโชคชัย

**เจตกร มีโชคชัย**  เป็นนักกีฬาขี่ม้ามาราธอน (Endurance) ทีมชาติไทย ผู้ขี่ม้าสายพันธุ์อาราเบียนสีเทาชื่อ "อารากอน"

## ประวัติ
เจตกร มีโชคชัย เริ่มขี่ม้าแบบคาวบอยมา 7 ปี ก่อนที่จะเข้าแข่งขันกีฬาขี่ม้ามาราธอน โดยมียอดชาย มีโชคชัย ผู้เป็นบิดาทำหน้าที่เป็นผู้ฝึกสอน และเจตกรได้เข้าร่วมการแข่งขันกีฬาขี่ม้าในกีฬาแห่งชาติครั้งที่ 41 ที่จัดขึ้น ณ จังหวัดเชียงใหม่ ทั้งในประเภททีมและบุคคล โดยเป็นตัวแทนจากสังกัดนครราชสีมา รวมถึงกีฬาขี่ม้าในกีฬาแห่งชาติครั้งที่ 42 ที่จัดขึ้น ณ จังหวัดสุพรรณบุรี โดยได้สองเหรียญเงิน จากประเภทบุคคลและประเภททีม และกีฬาขี่ม้าในกีฬาแห่งชาติครั้งที่ 43 ที่จัดขึ้น ณ จังหวัดนครราชสีมา ซึ่งได้เหรียญทองจากประเภททีม และเข้าคัดตัวนักกีฬาขี่ม้าทีมชาติไทย เมื่อปี พ.ศ. 2556 จนได้เป็นตัวแทนทีมชาติไทยเข้าร่วมการแข่งขันปรีซีเกมส์ และซีเกมส์ ณ ประเทศพม่า

## เกียรติประวัติ
* 16px **แชมป์** ขี่ม้ามาราธอน การแข่งขันขี่ม้าชิงแชมป์ประเทศไทย ชิงถ้วยพระราชทานคิงส์คัพ ครั้งที่ 21 ประจำปี 2556
* เหรียญทองแดง **เหรียญทองแดง** ปรีซีเกมส์ 2013 ประเทศพม่า
* เหรียญเงิน **เหรียญเงิน** ขี่ม้ามาราธอน ประเภทบุคคล กีฬาขี่ม้าในกีฬาแห่งชาติครั้งที่ 42 ที่จังหวัดสุพรรณบุรี
* เหรียญเงิน **เหรียญเงิน** ขี่ม้ามาราธอน ประเภททีม กีฬาขี่ม้าในกีฬาแห่งชาติครั้งที่ 42 ที่จังหวัดสุพรรณบุรี

## รางวัลที่ได้รับ
* พ.ศ. 2556 - รางวัลนักขี่ม้าดาวรุ่งประจำสโมสร งานอีเควสเทรียนแชริตีไรซิงสตาร์อวอร์ดไนท์ 2013 จากพระเจ้าหลานเธอ พระองค์เจ้าสิริวัณณวรีนารีรัตน์
* พ.ศ. 2556 - รางวัลนักกีฬาดาวรุ่งที่มีผลงานโดดเด่นตลอดปี ประเภทขี่ม้ามาราธอน งานอีเควสเทรียนแชริตีไรซิงสตาร์อวอร์ดไนท์ 2013 จากพระเจ้าหลานเธอ พระองค์เจ้าสิริวัณณวรีนารีรัตน์

## อ้างอิง

## แหล่งข้อมูลอื่น
* Final Highlight & Results: "King's Cup" Thailand Equestrian Championships 2013 & Thailand Open

หมวดหมู่:นักกีฬาขี่ม้าชายชาวไทย
หมวดหมู่:นักกีฬาขี่ม้ามาราธอน
หมวดหมู่:นักกีฬาจากจังหวัดนครราชสีมา
เชิดชัย ตันติศิรินทร์

รองศาสตราจารย์ นายแพทย์ **เชิดชัย ตันติศิรินทร์** (เกิด 10 กันยายน พ.ศ. 2493) กรรมการบริหารพรรคเพื่อไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตผู้ช่วยรัฐมนตรีประจํากระทรวงสาธารณสุข ในรัฐบาลเศรษฐา ทวีสิน อดีตกรรมการแนวร่วมประชาธิปไตยต่อต้านเผด็จการแห่งชาติ (นปช.)

## ประวัติ
เชิดชัย เกิดเมื่อวันที่ 10 กันยายน พ.ศ. 2493 ที่อำเภอเขมราฐ จังหวัดอุบลราชธานี เป็นบุตรนายนฤทธิ์ นางมุ้ย ตันติศิรินทร์ เป็นน้องชายแท้ๆ ของ พลตำรวจเอกชิดชัย วรรณสถิตย์ รักษาการนายกรัฐมนตรีในสมัยรัฐบาล ทักษิณ ชินวัตร เพียงแต่ใช้คนละนามสกุล สำเร็จการศึกษาระดับปริญญาตรีวิทยาศาสตรบัณฑิต (วท.บ.) สาขาวิทยาศาสตร์การแพทย์ ระดับปริญญาโท แพทย์ศาสตรบัณฑิต (พบ.) สาขาแพทย์ศาสตร์ และประกาศนียบัตรชั้นสูง สาขาศัลยศาสตร์ จากมหาวิทยาลัยมหิดล รวมถึงปริญญาตรี นิติศาสตร์บัณฑิต (นบ.) สาขานิติศาสตร์ จากมหาวิทยาลัยรามคำแหง นายแพทย์ เชิดชัย ตันติศิรินทร์ สมรสกับ ผู้ช่วยศาสตราจารย์ พรรณวดี ตันติศิรินทร์ (สกุลเดิม: ประยูรคำ) ซึ่งเป็นประธานสภาคณาจารย์ มหาวิทยาลัยขอนแก่น และอดีตแกนนำคนเสื้อแดง จังหวัดขอนแก่น เมื่อเดือนเมษายน พ.ศ. 2519 มีบุตร 2 คน

ในขณะที่เขาอยู่ระหว่างการศึกษา เคยได้เข้าร่วมกิจกรรมและได้รับมอบหมายให้ทำหน้าที่กรรมการศูนย์กลางนิสิตนักศึกษาแห่งประเทศไทย ในปี พ.ศ. 2516

## การทำงาน
เชิดชัย ตันติศิรินทร์ รับราชการเป็นแพทย์ในสังกัดกระทรวงสาธารณสุข และเป็นอาจารย์ประจำคณะแพทยศาสตร์ มหาวิทยาลัยขอนแก่น ต่อมาในปี พ.ศ. 2553 ได้เข้าร่วมกิจกรรมทางการเมืองกับแนวร่วมประชาธิปไตยต่อต้านเผด็จการแห่งชาติ (นปช.) และได้รับแต่งตั้งเป็นกรรมการกลาง และเป็นแกนนำภาคอีสาน

ในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ ในนามพรรคเพื่อไทย ลำดับที่ 50 และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 43

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 17 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง อีกสี่ปีต่อมาเขาย้ายกลับไปสังกัดพรรคเพื่อไทยและลงสมัครรับเลือกตั้ง ส.ส. เป็นการทั่วไปในระบบบัญชีรายชื่อ ลำดับที่ 35 และเมื่อณณัฏฐ์ หงษ์ชูเวช ลาออกจาก ส.ส. เพื่อดำรงตำแหน่ง รองเลขาธิการนายกรัฐมนตรีฝ่ายการเมือง  เชิดชัยจึงได้รับการเลื่อนลำดับบัญชีรายชื่อเป็นสมาชิกสภาผู้แทนราษฎร

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:อาจารย์คณะแพทยศาสตร์
หมวดหมู่:รองศาสตราจารย์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:บุคคลจากคณะวิทยาศาสตร์ มหาวิทยาลัยมหิดล
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะแพทยศาสตร์ มหาวิทยาลัยขอนแก่น
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
เนตติวิภาวินี

**เนตติวิภาวินี** เป็นคำอธิบายคัมภีร์เนตติปกรณ์ แต่งในยุคหลังของวรรณคดีบาลี กล่าวคือแต่งขึ้นในภูมิภาคเอเชียตะวันออกเฉียงใต้ ซึ่งต่างจากยุคต้นของวรรณคดีบาลี ซึ่งคัมภีร์ส่วนใหญ่แต่งขึ้นในลังกาหรืออินเดียใต้ โดยในการสังคายนาครั้งที่ 6 ที่ประเทศพม่า ได้มีการจัดหมวดคัมภีร์เนตติวิภาวินีไว้ในกลุ่มคัมภีร์หมวดขุททกนิกาย เป็นส่วนขยายของคัมภีร์เนติปกรณ์ ซึ่งรจนาโดยพระมหากัจจายนะเถระ โดยคัมภีร์เนติปกรณ์ เองนั้นก็รจนาขึ้นเพื่อขยายความพระสุตันตปิฎก หมวดขุททกนิกายนั่นเอง

## ผู้แต่ง
เนตติวิภาวินี เป็นผลงานของพระสัทธรรมปาละเถระ ซึ่งเป็นพระอาจารย์ของพระมหาธรรมราชาของพม่า โดยพระเถระได้รับการอาราธนาจากอำมาตย์ผู้มีชื่อว่า อนัตสุติ ให้รจนาคัมภีร์ขึ้น อย่างไรก็ตาม นามของพระเถระผู้รจนา มีการระบุต่าง ๆ กันออกไปตามที่ปรากฏในฉบับต่าง ๆ เช่น พระสมันตะ บ้าง หรือพระสัมพันธะปาล บ้าง 

คัมภีร์นี้ รจนาเสร็จสิ้นเมื่อยามอาทิตย์อุทัยของวันขึ้น 4 ค่ำ เดือน 9 จ.ศ. 426 ตรงกับปี พ.ศ. 2108 ในรัชกาลของพระมหาธรรมราชาแห่งพม่า ซึ่งจากการตรวจพบว่า พระนามพระมหาธรรมราชานั้น เป็นพระนามอย่างเป็นทางการของของพระเจ้าบุเรงนอง (บะยิ่นเหน่าว์) ผู้ทรงครองราชย์ในระหว่างปี พ.ศ.  2094 – พ.ศ. 2124 โดยในจารึกที่ระฆัง ณ พระมาหเจดีย์ชเวซีโกนระบุพระนามเต็มของพระองค์ไว้ว่า "ศรีปรมะ มหาธัมมะราช"

## เนื้อหา
เนื้อหาของเนตติวิภาวินีเริ่มต้นด้วยปณามคาถาแสดงการบูชานอบน้อมพระรัตนตรัย และระบุถึงเจตนารมณ์ที่รจนาคัมภีร์ฉบับนี้ว่า เพื่อเกื้อกูลคำสอนของสมเด็จพระสัมมาสัมพุทธเจ้า จากนั้นเป็นการบรรยายความเพื่อให้อรรถาธิบายเพิ่มเติมคัมภีร์เนติปกรณ์ให้ชัดเจนยิ่งขึ้น ในลักษณะเดียวกับอรรถกถาเนติปกรณ์ และจบท้ายด้วยนิคมคาถา 

ต่อไปนี้ เป็นปณามคาถาของเนตติวิภาวินี หรือ คันถะรัมภะกถา

ยะชิตัพพังยะชิตวานะ นะมิตัพพังนะมามะหัง
 
ยะชะนาทยานุภาเวนะ  อันตะราเยชหังสะทา

เยนะ ยา ระจิตาเนตติ เยนะสาอนุโมทิตา

เยหิสังวัณณะนากะตา เตสานุภาวะนิสสิโต

กิญจิกิญจิสะริตวานะ ลีนาลีนานุสันธยาทิง

กะริสสัง ชินะสุตานัง หิตัง เนตติวิภาวะนัง

อัปปะเมยยะคุโณ มหาธัมมะราชะวหะโย ภะเว

อัจฉริโย อัพภุโต โย โพธิสัมภาระปูระโณ

นานารัฏฐิสสาริสสาโร เสฏโฐ สาสนะปัคคะโห

ปาสังสะราชะปาสังโส นะราจินเตยยะจินตะโก

จินติกะการะโก ราชา สิรัฏฐิมาละปาละโก

อะเชยยะเชยยะโก มหาเจตยาทิการะโก สะทา 

อัสสามัจเจนะ พยัตเตนะ ชินะจักกะหิตัตถินา

อนันตะสุตินาเมนะ สักกัจจัง อภิยาจิโต

กามัง สังวัณณะนา กถา เถราสัพเภหิ คัมภีรา

คัมภีรัตตา ตุ ชานิตุง ชินะปุตเตหิ ทุกกะรา

ตัสมา ยาจิตานุรูเปนา กะริสสังสาทะรัง สุณะ

สิสสะสิกขะนะยานุคัง โยตตัง เนตติวิภาวินันติ

## การแพร่หลายในประเทศไทย
เนตติวิภาวินี ปรากฏอยู่ในประเทศไทยมาช้านาน ในรูปแบบของคัมภีร์ใบลานอักษรขอม แต่ไม่ปรากฏว่า ผู้ศึกษาพุทธศาสนาในประเทศให้ความสนใจมากนัก ตรงกันข้ามกับต่างประเทศ มีความใส่ใจศึกษารเนตติวิภาวินีพอควร มีการถอดเนื้อหาภาษาบาลีเป็นภาษาอังกฤษ และมีการจัดหมวดหมู่อย่างเป็นทางการในการสังคายนาครั้งที่ 6 ที่ประเทศพม่า และในปี พ.ศ. 2525 ได้มีการปริวรรตคัมภีร์เนตติวิภาวินีเป็นภาษาไทยเป็นครั้งแรก โดยมูลนิธิภูมิพโลภิกขุ

## อ้างอิง

### บรรณานุกรม
*โครงการปริวรรตอักษรขอมและอักษรโบราณท้องถิ่น. (2525). "เนตติฎีกา และ เนตติวิภาวินี." กรุงเทพมหานคร. โรงพิมพ์มูลนิธิภูมิพโลภิกขุ 
*Thaw Kaung, U (2010). Aspects of Myanmar History and Culture. Yangon: Gangaw Myaing.
*Theravada commentaries ใน http://dhammawiki.com/index.php?title=Atthakatha

## แหล่งข้อมูลอื่น
เนตติวิภาวินี  ภาษาบาลีอักษรโรมัน

หมวดหมู่:วรรณกรรมภาษาบาลี
วายเดอะเทียส์

thumb|right|โปสเตอร์มิวสิคเพลง why the tears โปรโมทการท่องเที่ยว
**เพลง why the tears** ภาษาจีนแมนดาริน ขับร้องโดย ธงไชย แมคอินไตย์ เพลงพิเศษเพื่อจัดทำมิวสิควิดีโอโปรโมทการท่องเที่ยวไทย  จัดทำขึ้นเป็นพิเศษ เพื่อนำไปเผยแพร่ใน 5 ประเทศแถบเอเชีย ได้แก่ จีน ฮ่องกง มาเลเซีย ไต้หวัน และสิงคโปร์  เพื่อสื่อสารกับกลุ่มเป้าหมายชาวจีน  ซึ่งเป็นนักท่องเที่ยวกลุ่มใหญ่และมีกำลังซื้อสูง  นับเป็นตลาดดาวรุ่งในระดับโลก นอกจากมิวสิควิดีโอดังกล่าวจะครอบคลุมประเทศในแถบเอเชียแล้ว  ยังเผยแพร่ที่ไชน่าทาวน์ในทวีปยุโรปและออสเตรเลียตามแนวคิด “Amazing Thailand : Always Amazes You” บอกเล่าเรื่องราวแนะนำสถานที่ท่องเที่ยวผ่านบทเพลงและมิวสิควีดีโอภาษาจีนที่ขับร้องเป็นครั้งแรก โดย เบิร์ด-ธงไชย แมคอินไตย์  แปลงมาจากเพลง "ร้องไห้ทำไม" จากอัลบั้มอาสาสนุก เผยแพร่ตุลาคม 2554

## คำร้อง ทำนองเพลง

*ผู้ขับร้อง เบิร์ด ธงไชย แมคอินไตย์
*คำร้อง สีห์ ธาราสด
*ทำนอง/เรียบเรียง สุวัธชัย สุทธิรัตน์

## นักแสดงนำ ผู้กำกับมิวสิค

* ธงไชย แมคอินไตย์ รับบทนำเป็นไกด์ชาวไทย
* ซอนย่า ซุย ดารานางแบบชื่อดังของไต้หวัน รับบทเป็นนักท่องเที่ยวสาวชาวจีน
* ณวัฒน์ กุลรัตนรักษ์ รับบทเป็นแฟนหนุ่มของสาวจีน
* ผู้กำกับมิวสิค เอกชัย  เอื้อครองธรรม 

## สถานที่ถ่ายทำมิวสิค

สถานที่ท่องเที่ยวที่สวยงามและน่าประทับใจในประเทศไทยเผยแพร่สู่ชาวโลก อาทิ ชายทะเลหัวหิน ชายหาดเขาเต่า ศูนย์ศึกษาธรรมชาติ(บึงบัว) ในอุทยานแห่งชาติเขาสามร้อยยอด  จ.ประจวบ- คีรีขันธ์  อุทยานประวัติศาสตร์พระนครคีรี (เขาวัง) จ.เพชรบุรี รวมถึง สถานที่ท่องเที่ยวสำคัญในกรุงเทพ-  มหานคร เช่น พระบรมมหาราชวัง  วัดพระศรีรัตนศาสดาราม (วัดพระแก้ว)  ตลาดนัดสวนจตุจักร เสาชิงช้า  ย่านการค้าเยาวราช  วัดสระเกศ (ภูเขาทอง) เป็นต้น เพื่อเป็นเรื่องราวสื่อสารถึงผู้คนทั่วโลก ผ่านเสียงดนตรีและทัศนียภาพของเมืองไทย  ให้เกิดความประทับใจในสายตาชาวต่างประเทศ อันเป็นจุดเชื่อมหัวใจของผู้รักการเดินทางทั่วโลก  ตามแนวคิด  Amazing Thailand : Always Amazes You”

## เนื้อเรื่องมิวสิค
เป็นเรื่องราวของทัวร์ไกด์หนุ่มไทยกับหญิงสาวชาวจีนที่บังเอิญมาพบกันในกรุ๊ปทัวร์ขณะกำลังนำเที่ยวเมืองไทย ทั้งคู่ได้เที่ยวชมสถานที่ท่องเที่ยวที่มีชื่อเสียงของประเทศไทย  ท่ามกลางบรรยากาศของความสวยงามและมีเสน่ห์ของเมืองไทย และได้สร้างประสบการณ์สุดแสนประทับใจด้วยกันตลอดระยะเวลาของการเดินทางท่องเที่ยว  ทั้งคู่จึงเกิดความรู้สึกพิเศษต่อกันในที่สุด แต่ภายใต้การจับตาดูของแฟนหนุ่ม

## การตอบรับ

* **ปี 2554** เพลง "ร้องไห้ทำไม หรือ Why the tears" Version ภาษาจีนแมนดารินแต่งขึ้นใหม่ขับร้องโดยคนไทยเพลงแรกที่ติดชาร์ตอันดับเพลงยอดนิยมอันดับ 1 ของ TVB 8 ฮ่องกง เมื่อเดือนตุลาคม 2554

## อ้างอิง

หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2554
หมวดหมู่:เพลงจีน‎
หมวดหมู่:เพลงของธงไชย แมคอินไตย์
หมวดหมู่:เพลงที่ประพันธ์คำร้องโดยนิติพงษ์ ห่อนาค
หมวดหมู่:เพลงในสถานการณ์พิเศษ
จุกนกยูง

**จุกนกยูง**  เป็นพืชล้มลุกในสกุลกระดุม วงศ์ Eriocaulaceae ลำต้นสั้นมากหรือเป็นเหง้าสั้นๆ ใบสีแดงเป็นกระจุกอยู่โคนต้น ก้านช่อดอกมีจำนวนมาก ยาวกว่าใบ ช่อดอกสีขาวรูปครึ่งวงกลมหรือทรงกลมออกดอกช่วงตุลาคม-กุมภาพันธ์ กระจายพันธุ์ในภาคตะวันออกเฉียงเหนือของไทย พบครั้งแรกโดย ศ.ดร. เต็ม สมิตินันท์ เมื่อ 14 กรกฎาคม พ.ศ. 2502 ที่ภูกระดึง จังหวัดเลย ชื่อสปีชีส์ตั้งเป็นเกียรติแก่ประเทศไทย
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 53
หมวดหมู่:วงศ์กระดุมเงิน
วงศ์กระดุมเงิน

**วงศ์กระดุมเงิน** หรือ *([[:En:Eriocaulaceae]])* เป็นวงศ์ของพืชใบเลี้ยงเดี่ยวในอันดับ Poales ประกอบด้วยสมาชิก 1,150-1,200 ใน 10 สกุล แพร่กระจายทั่วไป โดยเฉพาะในเขตร้อนของอเมริกา  มี 16 สปีชีส์ที่พบในสหรัฐอเมริกาส่วนใหญ่อยู่ในรัฐทางใต้ ตั้งแต่แคลิฟอร์เนีย ถึง ฟลอริดา มีเพียงสองสปีชีส์พบในแคนาดาและมีเพียงสปีชีส์เดียว (*[[Eriocaulon aquaticum]]*) ที่พบใน  ยุโรป ส่วนใหญ่เป็นพืชล้มลุกหลายฤดู

;สกุล
**[[Actinocephalus]]*
**[[Comanthera]]*
**[[Eriocaulon]]* - 
**[[Lachnocaulon]]* - 
**[[Leiothrix]]*
**[[Mesanthemum]]*
**[[Paepalanthus]]*
**[[Philodice]]*
**[[Rondonanthus]]*
**[[Syngonanthus]]*
**[[Tonina]]*

## อ้างอิง

## แหล่งข้อมูลอื่น
*Eriocaulaceae  in L. Watson and M.J. Dallwitz (1992 onwards). The families of flowering plants. 


ไฟล์:Eriocaulon decangulare.jpg|ดอกของ *Eriocaulon decangulare*
ทีแอลซี: เทเบิล แลดเดอร์ แอนด์ แชร์ (2013)

**ทีแอลซี: เทเบิล แลดเดอร์ แอนด์ แชร์ (2013)** เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2013 ซึ่งจัดเป็นปีที่ 5 แล้ว สถานที่จัดคือ โตโยตา เซ็นเตอร์ ในเมือง ฮูสตัน, รัฐเท็กซัส สหรัฐอเมริกา เมื่อวันที่ 15 ธันวาคม ค.ศ. 2013

## เบื้องหลัง/ก่อนถึงศึกทีแอลซี
### เรื่องราวของการรวมแชมป์ WWE และ แชมป์โลกเฮฟวี่เวท ระหว่าง แรนดี ออร์ตัน กับ จอห์น ซีนา
ในศึกรอว์ (25 พฤศจิกายน 2013) แรนดี ออร์ตัน เจ้าของ แชมป์ WWE ออกมาเปิดรายการ บอกว่าพวกแกคงจะไม่คิดล่ะสิว่าชั้นคนนี้จะออกมาที่นี่ในฐานะแชมป์ WWE แต่ก็มีอยู่เรื่องหนึ่งที่คาใจ จึงขอให้ ทริปเปิล เอช ออกมา และออร์ตันบอกว่าทำไมต้องออกมาช่วยเขาด้วย? ก็ไหนบอกว่าไม่ต้องมีการก่อกวนไง เขาเอาชนะด้วยตัวเองได้ ไม่ต้องให้ใครมาช่วย เพราะเขาคือผู้เป็นหน้าเป็นตาของ WWE เป็นแชมป์ WWE เป็นซูเปอร์สตาร์ที่ยอดเยี่ยมที่สุดในประวัติศาสตร์ WWE ตลอดกาลและไม่มีใครจะมาแย่งชิงอะไรไปจากเขาได้ จอห์น ซีนา เจ้าของ แชมป์โลกเฮฟวี่เวท ออกมา และก็บอกว่าเขานี่แหละที่จะทำได้ ขอท้าเจอออร์ตัน โดยเอาแชมป์ทั้งสองเส้นเป็นเดิมพัน ทริปเปิล เอชกับสเตฟานี ก็เห็นชอบด้วย และทริปเปิล เอชก็จัดแมตช์ในศึก TLC ให้ทั้งสองคนเจอกันและจะเอาแชมป์ทั้งสองเส้นแขวนไว้ในแมตช์ โต๊ะ, บันได และ เก้าอี้ ในคืนเดียวกัน ซีนาได้จับคู่กับบิ๊กโชว์ เจอกับออร์ตัน และอัลเบร์โต เดล รีโอ สุดท้าย ซีนาและบิ๊กโชว์ ก็เอาชนะไปได้สำเร็จ หลังแมตช์ เดล รีโอกระทืบซีนารัว ๆ แต่โดนซีนาจับ Attitude Adjustment จนหมดสภาพ ออร์ตันเอาเข็มขัดแชมป์ WWE ฟาดหัวซีนาจนหลับ ออร์ตันไปเอาเข็มขัดแชมป์โลกเฮฟวี่เวท ของซีนามา แล้วประกาศศักดาด้วยการชูเข็มขัดสองเส้นปิดรายการไป

ในศึกรอว์ (2 ธันวาคม 2013) มีการเซ็นสัญญาแมตช์การปล้ำชิงแชมป์โลกทั้งสองเส้นในศึก TLC ทั้ง จอห์น ซีนา และ แรนดี ออร์ตัน เซ็นสัญญากันเสร็จก็ตีกันจนได้ เป็นซีนาที่เหนือกว่าและเป็นฝ่ายไล่อัดออร์ตันได้ก่อน แต่ออร์ตันเอาคืนด้วยการใช้เก้าอี้ฟาดรัวๆ ออร์ตันไปเอาโต๊ะมาวาง แต่ซีนาฟื้นมาจับออร์ตันใส่ Attitude Adjustment ลงบนโต๊ะจนพัง และก็ปิดรายการไป

## ผลการปล้ำ

## ดูเพิ่ม
* ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official TLC: Tables, Ladders & Chairs website

หมวดหมู่:มวยปล้ำอาชีพในปี พ.ศ. 2556
หมวดหมู่:ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
หมวดหมู่:มวยปล้ำอาชีพในรัฐเท็กซัส
หมวดหมู่:มวยปล้ำอาชีพในฮิวสตัน (รัฐเท็กซัส)
หญ้ากาย

**หญ้ากาย**  เป็นพืชวงศ์หญ้า กอใหญ่ ก้านช่อดอกสูงกว่ากอ ช่อดอกออกที่ปลายก้าน แตกออกจากจุดเดียวกัน ผลขนาดเล็ก ออกดอกช่วงตุลาคม – พฤศจิกายน พบในทุ่งหญ้าบนที่สูงที่จังหวัดเชียงใหม่และจังหวัดเลย พบครั้งแรกในประเทศไทยเมื่อ 11 พฤศจิกายน พ.ศ. 2454 ที่ดอยสุเทพ จังหวัดเชียงใหม่ โดยหมอคาร์ ชาวไอริช ชื่อสปีชีส์ตั้งเป็นเกียรติแก่ประเทศไทย 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 54
หมวดหมู่:หญ้า
เทศบาลตำบลบ้านเพ

**เทศบาลตำบลบ้านเพ** เป็นเทศบาลตำบลแห่งหนึ่งตั้งอยู่ในเขตอำเภอเมืองระยอง จังหวัดระยอง โดยห่างจากตัวเมืองระยองประมาณ 20 กิโลเมตร และห่างจากกรุงเทพมหานครตามถนนสุขุมวิทเป็นระยะทาง 200 กิโลเมตร

## ประวัติ
เทศบาลตำบลเพ ได้เปลี่ยนแปลงฐานะจากสุขาภิบาลตำบลบ้านเพตั้งแต่ปี พ.ศ. 2542 เช่นเดียวกับสุขาภิบาลอื่น ๆ ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 เทศบาลตำบลบ้านเพประกอบด้วยชุมชน จำนวน 23 ชุมชน หมู่บ้านจำนวน 6 หมู่บ้าน มีเนื้อที่ 28.7 ตารางกิโลเมตร

## สภาพทั่วไป
* ทิศเหนือ ตั้งแต่หลักเขตที่ 1 ซึ่งอยู่ฟากเหนือของถนนสุขุมวิท วัดในแนวตั้งฉากจากแนวกึ่งกลางของถนนสายนี้ตรง ก.ม.236.230 ระยะ 800 เมตร เป็นเส้นตรงขนานกับถนนดังกล่าวนี้ ไปทางทิศตะวันออกถึงหลักเขตที่ 2 ซึ่งตั้งหลักเขตที่ 1 ระยะ 6,440 เมตร

* ทิศตะวันออก จากหลักเขตที่ 2 เป็นเส้นตรงไปทางทิศตะวันตกเฉียงใต้ถึงหลักเขตที่ 3 ซึ่งตั้งอยู่ริมคลองกรูน ฝั่งตะวันตกเชิงสะพานคอนกรีตด้านใต้จากหลักเขตที่ 3 เลียบคลองกรูน ฝั่งตะวันตกไปทางทิศใต้บรรจบกับริมถนนเพ-แกลง-กร่ำ ฟากเหนือตรงสะพานคอนกรีตเป็นที่ตั้งหลักเขตที่ 4

* ทิศใต้ จากหลักเขตที่ 4 เลียบริมคลองกรูน ฝั่งทะเลตะวันตกบรรจบอ่าวเพฝั่งเหนือไปทางทิศตะวันตกเฉียงใต้ ถึงหลักเขตที่ 5 ซึ่งอยู่ตรงปลายสุดของเขาแหลมหญ้าจากหลักเขตที่ 5 เลียบริมอ่าวเพฝั่งเหนือไปทางทิศ

* ทิศตะวันตกเฉียงเหนือ ถึงหลักเขตที่ 6 ซึ่งตั้งอยู่ตรงหินขาวบนเส้นแบ่งเขตตำบลเพกับตำบลตะพง อำเภอเมือง จังหวัดระยอง

* ทิศตะวันตก จากหลักเขตที่ 6 เป็นเส้นแบ่งตรงไปทางทิศตะวันออกเฉียงเหนือบรรจบหลักเขตที่ 1
จังหวัดระยองตั้งอยู่ในพื้นที่ชายฝั่งทะเลภาคตะวันออกของประเทศไทย มีชายฝั่งทะเลยาวประมาณ 100 กิโลเมตร มีเนื้อที่ 3,552 ตารางกิโลเมตร เป็นแหล่งอาหารทะเล และผลไม้นานาชนิด เป็นเมืองอุตสาหกรรม และเป็นที่ตั้งของโครงการพัฒนาพื้นที่ชายฝั่งทะเลตะวันออก ซึ่งมีความสำคัญต่อการพัฒนาเศรษฐกิจของประเทศ รวมทั้งเป็นเมืองท่องเที่ยวชายทะเลที่สำคัญ

บ้านเพ
บ้านเพ
จักรพรรดิจุนโตกุ

**จักรพรรดิจุนโตกุ** (; 22 ตุลาคม ค.ศ. 1197 – 7 ตุลาคม ค.ศ. 1242) เป็นจักรพรรดิองค์ที่ 84 ของญี่ปุ่น อ้างอิงจากการสืบราชสันตติวงศ์ตามประเพณี ครองราชย์ระหว่าง ค.ศ. 1210–21

## พระราชประวัติ
จักรพรรดิจุนโตกุประสูติเมื่อวันที่ 22 ตุลาคม ค.ศ. 1197 ณ พระราชวังหลวงเฮอัง เป็นพระราชโอรสองค์ที่ 3 ของ จักรพรรดิโกะ-โทบะ และเป็นพระราชอนุชาต่างพระราชมารดาของ จักรพรรดิสึจิมิกาโดะ

## เหตุการณ์ในพระชนมชีพของจักรพรรดิจุนโตกุ

เจ้าชายโมรินาริกลายเป็นรัชทายาทในปี ค.ศ. 1200 พระองค์เสด็จขึ้นสืบราชบัลลังก์หลังจากอดีตจักรพรรดิโกะ-โทบะกดดันให้จักรพรรดิสึจิมิกาโดะสละราชบัลลังก์

* **12 ธันวาคม ค.ศ. 1210** (25 เดือน 11 ปี *โจเง็ง* ที่ 4): ในปีที่ 12 ของรัชสมัยจักรพรรดิสึจิมิกาโดะ (土御門天皇十二年) จักรพรรดิสละราชบัลลังก์และได้รับการสืบทอดราชบัลลังก์โดยพระราชอนุชาของพระองค์ พระราชโอรสองค์ที่ 2 ของอดีตจักรพรรดิโกะ-โทบะ หลังจากนั้นไม่นาน จักรพรรดิจุนโตกุได้ขึ้นสืบราชบัลลังก์

ในความเป็นจริง อดีตจักรพรรดิโกะ-โทบะ ใช้พระราชอำนาจในฐานะ ไดโจโฮโอ ระหว่างรัชสมัยของจักรพรรดิจุนโตกุ

ในปี ค.ศ. 1221 พระองค์ถูกบังคับให้สละราชบัลลังก์เพราะการเข้าร่วมในความพยายามที่ไม่ประสบความสำเร็จของอดีตจักรพรรดิโกะ-โทบะเพื่อโค่นล้ม รัฐบาลโชกุนคามากูระ และฟื้นฟูพระราชอำนาจของจักรพรรดิขึ้นมาอีกครั้ง การต่อสู้ทางการเมืองและการทหารครั้งนี้เรียกว่า สงครามปีโจคิว หรือ เหตุการณ์ปีโจคิว

## พระราชวงศ์
* **[[จักรพรรดินี]]** : ฟูจิวาระ  โนะ  ริตสึชิ  (Fujiwara no Ritsushi,  ค.ศ. 1735–90)
** พระราชโอรส : เจ้าชายคาเนนาริ  (จักรพรรดิชูเกียว, ค.ศ. 1761–77)

## พระราชพงศาวลี

## อ้างอิง

## ข้อมูล

* Bornoff, Nicholas. (2005). *National Geographic Traveler Japan.* Washington, D.C.: National Geographic Society.
* Brown, Delmer M. and Ichirō Ishida, eds. (1979). [ Jien, c. 1220], *[[Gukanshō]]* (''The Future and the Past, a translation and study of the Gukanshō, an interpretative history of Japan written in 1219''). Berkeley: University of California Press. 
* Mostow, Joshua S., ed. (1996). *Pictures of the Heart: The Hyakunin Isshu in Word and Image.* Honolulu: University of Hawaii Press. 
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]*; ou, ''Annales des empereurs du Japon.''  Paris: Oriental Translation Fund of Great Britain and Ireland.
* Varley, H. Paul , ed. (1980). [ Kitabatake Chikafusa, 1359], *[[Jinnō Shōtōki]]*  (*[https://books.google.com/books?id=tVv6OAAACAAJ&q=A+Chronicle+of+Gods+and+Sovereigns:+Jinn%C5%8D+Sh%C5%8Dt%C5%8Dki+of+Kitabatake+Chikafusa  A Chronicle of Gods and Sovereigns: Jinnō Shōtōki].* New York: Columbia University Press. 

จุนโตกุ
หมวดหมู่:โคไตชิ
ตระกูลการเมือง

**ตระกูลการเมือง** (, บางครั้งอาจเรียกว่า political dynasties ) คือ ครอบครัวที่สมาชิกในตระกูลหลายคน เข้าไปมีส่วนร่วมทางการเมือง โดนเฉพาะที่ผ่านการเลือกตั้ง  สมาชิกในตระกูลอาจมีความเกี่ยวพันทางสายเลือดหรือผ่านการสมรส อาจมีญาติพี่น้อง หรือบุคคลหลายรุ่นที่เข้าเกี่ยวข้อง

ราชวงศ์หรือราชตระกูลในระบอบราชาธิปไตยมักไม่นับเป็นตระกูลการเมือง ถึงแม้ในภายหลังสมาชิกในราชตระกูลจะมีบทบาททางการเมือง ภายหลังเปลี่ยนระบบเป็นสาธารณรัฐ

## ตระกูลที่มีอำนาจการปกครองประเทศ
### ตระกูลที่สืบทอดต่อเนื่อง
* ตระกูลครอมเวลล์ เครือจักรภพอังกฤษ (พ.ศ. 2196–2202)
* ตระกูลโลเปซ ประเทศปารากวัย (พ.ศ. 2387–2413)
* ตระกูลเจียง ประเทศไต้หวัน (พ.ศ. 2471–2531)
* ตระกูลตรูฮิโย สาธารณรัฐโดมินิกัน (พ.ศ. 2473–2504)
* ตระกูลโซโมซา ประเทศนิการากัว (พ.ศ. 2479–2522)
* ตระกูลคิม ประเทศเกาหลีเหนือ (พ.ศ. 2491–ปัจจุบัน)
* ตระกูลดูว์วาลีเย ประเทศเฮติ (พ.ศ. 2500–2529)
* ตระกูลนัสซิงเบ ประเทศโตโก (พ.ศ. 2510–ปัจจุบัน)
* ตระกูลบองโก ประเทศกาบอง (พ.ศ. 2510–ปัจจุบัน)
* ตระกูลอึงเกมา ประเทศอิเควทอเรียลกินี (พ.ศ. 2511–ปัจจุบัน)
* ตระกูลอะซัด ประเทศซีเรีย (พ.ศ. 2514–2567)
* ตระกูลเปรอน ประเทศอาร์เจนตินา (พ.ศ. 2516–2519)
* ตระกูลเกลเล ประเทศจิบูตี (พ.ศ. 2520–ปัจจุบัน)
* ตระกูลเบิร์ด ประเทศแอนทีกาและบาร์บิวดา (พ.ศ. 2524–2547)
* ตระกูลฮุน ประเทศกัมพูชา (พ.ศ. 2527–ปัจจุบัน)
* ตระกูลเดบี ประเทศชาด (พ.ศ. 2533–ปัจจุบัน)
* ตระกูลแอลีเยฟ ประเทศอาเซอร์ไบจาน (พ.ศ. 2536–ปัจจุบัน)
* ตระกูลกีร์ชเนร์ ประเทศอาร์เจนตินา (พ.ศ. 2546–2558)
* ตระกูลเบร์ดือมูฮาเมดอว์ ประเทศเติร์กเมนิสถาน (พ.ศ. 2549–ปัจจุบัน)

### ตระกูลที่มีสมาชิกมากกว่า 1 คน เป็นผู้นำ
* ตระกูลเปยา ประเทศอาร์เจนตินา
* ตระกูลอูริบูรู ประเทศอาร์เจนตินา
* ตระกูลซาร์กสยาน ประเทศอาร์มีเนีย
* ตระกูลพินด์ลิง ประเทศบาฮามาส
* ตระกูลเศข ประเทศบังกลาเทศ
* ตระกูลเซีย ประเทศบังกลาเทศ
* ตระกูลแอดัมส์ ประเทศบาร์เบโดส
* ตระกูลบาร์โรว ประเทศบาร์เบโดส
* ตระกูลไอส์เกินส์ ประเทศเบลเยียม
* ตระกูลฌ็องซง ประเทศเบลเยียม
* ตระกูลซ็อกโล ประเทศเบนิน
* ตระกูลซินโซ ประเทศเบนิน
* ตระกูลชินวัตร ประเทศไทย
* ตระกูลปราโมช ประเทศไทย

## ดูเพิ่ม
* รายชื่อสกุลนักการเมืองไทย
## อ้างอิง

หมวดหมู่:ตระกูลการเมือง
หมวดหมู่:คำศัพท์การเมือง
หมวดหมู่:คณาธิปไตย
โรเบิร์ต เอฟ. เคนเนดี

thumb
**โรเบิร์ต ฟรานซิส "บ็อบบี" เคนเนดี** (Robert Francis Kennedy) (เกิดเมื่อวันที่  20 พฤศจิกายน ค.ศ. 1925— 6 มิถุนายน ค.ศ. 1968)  หรือที่รู้จักในชื่อ "บ็อบบี" หรือชื่อย่อ **อาร์เอฟเค** (RFK) เป็นนักการเมืองอเมริกัน และเป็นน้องชายของจอห์น ฟิตซ์เจอรัลด์ "แจ็ก" เคนเนดี  เขาดำรงตำแหน่งเป็นอัยการสูงสุดแห่งสหรัฐอเมริกาตั้งแต่ปี ค.ศ. 1961 ถึง 1964 ภายใต้การบริหารของพี่ชาย และประธานาธิบดีลินดอน บี. จอห์นสัน  และเป็นสมาชิกวุฒิสภาสหรัฐอเมริกาจากรัฐนิวยอร์ก ตั้งแต่ปี ค.ศ. 1965 จนกระทั่งถูกลอบสังหารเมื่อวันที่ 5 มิถุนายน ค.ศ. 1968 ระหว่างการรณรงค์หาเสียงเพื่อเป็นตัวแทนพรรคเดโมแครต เพื่อลงชิงตำแหน่งประธานาธิบดีสหรัฐอเมริกา 

 

หมวดหมู่:นักการเมืองอเมริกัน
หมวดหมู่:พรรคเดโมแครต (สหรัฐ)
หมวดหมู่:บุคคลจากมหาวิทยาลัยฮาร์วาร์ด
หมวดหมู่:นักการเมืองอเมริกันที่ถูกลอบสังหาร
หมวดหมู่:ชาวอเมริกันเชื้อสายไอริช
หมวดหมู่:บุคคลจากบรุกไลน์
หมวดหมู่:ตระกูลเคนเนดี
หมวดหมู่:เสียชีวิตจากอาวุธปืน
ระพิพรรณ พงศ์เรืองรอง

**ระพิพรรณ พงศ์เรืองรอง** อดีตสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และเป็นภรรยาอริสมันต์ พงศ์เรืองรอง อดีตแกนนำ นปช.

## ประวัติ
ระพิพรรณ พงศ์เรืองรอง (สกุลเดิม มีบุญเปี่ยม) เกิดเมื่อวันที่ 30 สิงหาคม พ.ศ. 2515 ที่จังหวัดขอนแก่น เป็นบุตรของนายประยูร กับนางจำลอง มีบุญเปี่ยม สำเร็จการศึกษาระดับปริญญาตรี สาขารัฐศาสตร์ จากคณะรัฐศาสตร์ มหาวิทยาลัยรามคำแหง ด้านครอบครัวสมรสกับนายอริสมันต์ พงศ์เรืองรอง ทั้งคู่มีบุตรด้วยกันทั้งหมด 3 คน

## การทำงาน
ระพิพรรณ ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย ลำดับที่ 27 และได้รับเลือกตั้งเป็นสมัยแรก

ในปี 2562 ระพิพรรณ ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 40 แต่ไม่ได้รับเลือกตั้งเนื่องจากพรรคไทยรักษาชาติถูกยุบพรรคก่อนจะมีการเลือกตั้ง

## เครื่องราชอิสริยาภรณ์

## อ้างอิง

หมวดหมู่:สกุลพงศ์เรืองรอง
หมวดหมู่:บุคคลจากจังหวัดขอนแก่น
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:คู่สมรสของนักการเมืองไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เกื่อง เด๋

thumbnail|default|ฟาน โบ่ย เจิว (ขวา) และเจ้าชายเกื่อง เด๋เมื่อ พ.ศ. 2450
**เจ้าชายเกื่อง เด๋** () พระนามเดิม **เหงียน ฟุก เซิน** () ประสูติเมื่อ 11 มกราคม พ.ศ. 2424 สิ้นพระชนม์เมื่อ พ.ศ. 2494 ที่กรุงโตเกียว ประเทศญี่ปุ่น พระองค์เป็นนักปฏิวัติเวียดนามในสมัยพุทธศตวรรษที่ 25 โดยร่วมมือกับฟาน โบ่ย เจิว แต่ไม่ประสบความสำเร็จในการปลดปล่อยเวียดนามจากการเป็นอาณานิคมของฝรั่งเศส

พระองค์เป็นเชื้อพระวงศ์ของราชวงศ์เหงียน พระองค์เป็นทายาทสายตรงของจักรพรรดิซาล็อง ทางพระโอรสคือเจ้าชายกั๋ญ พระองค์เข้าไปเกี่ยวข้องกับขบวนการดงซูใน พ.ศ. 2448 ซึ่งเป็นขบวนการที่ส่งนักศึกษาชาวเวียดนามไปศึกษาต่อที่ญี่ปุ่น และเข้าร่วมกับสมาคมปฏิรูปซวีเตินโห่ยในพ.ศ. 2447 และสันนิบาตฟื้นฟูเวียดนามใน พ.ศ. 2454 อย่างไรก็ตามระหว่างสงครามโลกครั้งที่ 2 พระองค์สนับสนุนญี่ปุ่น และต้องลี้ภัยไปยังญี่ปุ่นในที่สุด

## อ้างอิง

## แหล่งข้อมูลอื่น
* Phan Bội Châu and the Dông-Du Movement  edited by Vinh Sinh of Yale University (PDF).

หมวดหมู่:นักการเมืองเวียดนาม
หมวดหมู่:ศิษย์เก่าจากมหาวิทยาลัยวาเซดะ
เจียร ศิริรักษ์

**เจียร ศิริรักษ์** (21 ตุลาคม พ.ศ. 2448 – 26 มิถุนายน พ.ศ. 2513) อดีตสมาชิกสภาผู้แทนราษฎรจังหวัดสงขลา 1 สมัย

## ประวัติ
เจียร ศิริรักษ์ เกิดเมื่อวันที่ 21 ตุลาคม พ.ศ. 2448 เป็นบุตรของขุนอาจกระดังงา (เซ่ง ศิริรักษ์) กับ จันทร์ ศิริรักษ์ มีพี่น้องร่วมบิดา-มารดา 3 คน สำเร็จการศึกษา ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับละเอียด ศิริรักษ์ มีบุตร-ธิดา 13 คน

เจียร ศิริรักษ์ เสียชีวิตที่โรงพยาบาลศิริราชเมื่อวันที่ 26 มิถุนายน พ.ศ. 2513 ด้วยภาวะโลหิตจาง สิริอายุรวม 64 ปี

## การทำงาน
เจียร เริ่มทำงานเป็นเสมียนโรงสีของขุนนิพัทธ์จีนนคร ก่อนที่จะลาออกเพื่อไปเป็นครูที่โรงเรียนวิเชียรชม ซึ่งในระหว่างนี้เองก็ได้ศึกษาในระดับปริญญาตรีไปด้วย และเมื่อสำเร็จการศึกษาแล้ว จึงลาออกมาเป็นทนายความ

## งานการเมือง
เจียร เข้าสู่วงการการเมือง ด้วยการเป็นเทศมนตรีเทศบาลเมืองสงขลา และ สมาชิกสภาจังหวัด ตามลำดับ ก่อนที่จะได้รับเลือกตั้งสมาชิกสภาผู้แทนราษฎรครั้งแรกใน เดือนสิงหาคม พ.ศ. 2489 ซึ่งได้รับเลือกตั้งในครั้งแรกและครั้งเดียว

### สมาชิกสภาผู้แทนราษฎร
เจียร ศิริรักษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 จังหวัดสงขลา สังกัดพรรคอิสระ (พ.ศ. 2489)

## อ้างอิง

หมวดหมู่:บุคคลจากอำเภอสทิงพระ
หมวดหมู่:ครูชาวไทย
หมวดหมู่:ทนายความชาวไทย
หมวดหมู่:นักการเมืองจากจังหวัดสงขลา
หมวดหมู่:ผู้ดำรงตำแหน่งทางการเมืองท้องถิ่นในจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:พรรคเสรีมนังคศิลา
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
บีกอส

**บีกอส** (, ) เป็นอาหารประจำชาติของโปแลนด์ เป็นการนำกะหล่ำปลีดองมาปรุงกับเนื้อสัตว์, เบคอน, พลัมดอง และผลไม้อื่น ๆ อาหารนี้เป็นที่นิยมในฐานะอาหารกลางแจ้งของพรานล่าสัตว์ในสมัยก่อน และยังเป็นอาหารประเภทสตูที่นิยมในเบลารุส, ลิทัวเนีย และยูเครน อีกด้วย

บีกอสนิยมรับประทานกับมันฝรั่งบดหรือขนมปังข้าวไรย์ บีกอสสามารถเก็บในที่เย็นแล้วนำมาอุ่นใหม่ ซึ่งทำให้รสชาติเข้มข้นขึ้น บางครั้งเก็บไว้นานเป็นสัปดาห์  เนื่องจากเป็นฤดูเก็บเกี่ยวกะหล่ำปลีแลมีวิตามินซีสูง บีกอสจึงเป็นอาหารที่นิยมในฤดูหนาวในโปแลนด์และที่อื่น ๆ ในโปแลนด์นิยมรับประทานในวันที่สองของเทศกาลคริสต์มาส   

thumb|right|บีกอสที่กำลังต้ม
thumb|right|บีกอสในร้านอาหาร

## อ้างอิง

* Alina Żerańska, *The Art of Polish Cooking*, Doubleday, Garden City, New York, 1968.
*  Pan Tadeusz, Księga czwarta: Dyplomatyka i łowy  from the complete text of Pan Tadeusz in the Polish language
* Find out the original recipe for Bigos
หมวดหมู่:อาหารโปแลนด์
หมวดหมู่:อาหารต้มแกง
หมวดหมู่:อาหารประจำชาติ
หมวดหมู่:อาหารจากกะหล่ำปลี
เธียร วิปุลากร

**เธียร วิปุลากร**  (??? - ???) อดีตสมาชิกสภาผู้แทนราษฎรจังหวัดสงขลา 1 สมัย 

## ประวัติ
เธียร วิปุลากร (ชื่อเดิม : กิมกุ๋ย) เป็นบุตรของขุนอนันต์ธนากร (กิมจุ้ย วิปุลากร) สมรสกับนางงิ้ว มีบุตร-ธิดา 5 คน

## การทำงาน
เธียร รับราชการเป็นศึกษาธิการอำเภอ ในหลายอำเภอของจังหวัดนครศรีธรรมราชและจังหวัดสงขลา

## งานการเมือง
เธียร ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2481 และได้รับเลือกตั้งครั้งเดียว

### สมาชิกสภาผู้แทนราษฎร
เธียร วิปุลากร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 จังหวัดสงขลา

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสงขลา
คิม ดา-นี

**คิม ดา-นี** (; เกิด 23 ธันวาคม พ.ศ. 2542) หรือชื่อในวงการคือ **ดานี** เป็นนักร้องและนักแสดงชาวเกาหลีใต้ เป็นที่รู้จักอย่างดีในฐานะสมาชิกของกลุ่มย่อย *[[ที-อาราเอ็นโฟร์]]*

## ประวัติ
### ในวัยเด็ก
ดานีเกิดเมื่อวันที่ 23 ธันวาคม พ.ศ. 2542 เธออาศัยอยู่ในรัฐแคลิฟอร์เนีย 4 ปี และสามารถพูดภาษาเกาหลีและภาษาอังกฤษได้เป็นอย่างดี

### 2555–ปัจจุบัน

ดานีถูกพบโดยซีโอ คิม กวัง-ซู บนท้องถนนหลังจากการเดินทางไปยังเกาหลีใต้ในวันหยุดซึ่งเธอไปซื้อของกับพ่อแม่ของเธอ เธอได้รับการยืนยันว่าเป็นสมาชิกที่เก้าของ ที-อารา วันที่ 30 พฤษภาคม 2012
หลังจากอารึมออกจากที-อาราและออกจากซับยูนิตย่อยที-อาราเอ็นโฟร์และเธอก็ได้เข้าไปอยู่ในซับยูนิตย่อยนั้น 
ดานีเองก็ได้มีโอกาสได้แสดงละครเรื่อง *[[โรงเรียนหัวใจใส]]* แต่ได้คำวิจารณ์ในเชิงลบ
ในปี พ.ศ. 2556 เธอยังได้ร้องเพลง "แคนยูเลิฟมี ?" กับวงไฟฟ์ดอลส์ด้วย

## ผลงาน
### ละครโทรทัศน์

### มิวสิกวิดีโอ

## รายชื่อผลงานเพลง

## อ้างอิง

หมวดหมู่:นักร้องหญิงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นักแสดงเด็กหญิงชาวเกาหลีใต้
หมวดหมู่:บุคคลจากโซล
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:คริสต์ศาสนิกชนนิกายโปรเตสแตนต์ชาวเกาหลีใต้
คิม แจ-คย็อง

**คิม แจ-คย็อง** (;24 ธันวาคม 2531–) เป็นนักร้อง นักแสดง นางแบบ ชาวเกาหลีใต้

## ประวัติ
แจคย็องเกิดวันที่24 ธันวาคม 1988 ใน โซล เกาหลีใต้ เธอจบการศึกษาจากโรงเรียนมัธยมชูช็อนไฮสคูล (Deungchon High School) และจบการศึกษาจาก มหาวิทยาลัยสตรีดงดุก นอกจากนี้เธอยังชอบออกแบบแฟชั่น เธอยังเคยเป็นเด็กฝึกหัดของค่าย เจวายพีเอนเตอร์เทนเมนต์จากนั้นได้ย้ายมาฝึกกับ ดีเอสพี มีเดีย

## รายชื่อผลงานเพลง
*ดูบทความหลัก [[รายชื่อผลงานเพลงของวงเรนโบว์]]*
### เพลงประกอบละคร

### เพลงร่วมกับศิลปินอื่น
* "Let` s Go (Korean Ver.) "- Group of 20 (2553)
* "Let` s Go (English Ver.)  "- Group of 20 (2553)
## ผลงาน
### ละคร

### ละครเพลง

### วารตี้โชว์

### มิวสิกวิดีโอ

### พิธีกร

## อ้างอิง

## แหล่งข้อมูลอื่น
*  
*  
*  

หมวดหมู่:นางแบบเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:บุคคลจากโซล
หมวดหมู่:นักร้องป็อปหญิงชาวเกาหลีใต้
หมวดหมู่:พิธีกรชาวเกาหลีใต้
หมวดหมู่:ผู้เข้าแข่งขันรายการรันนิ่งแมน
หมวดหมู่:ศิลปินสังกัดดีเอสพีมีเดีย
หมวดหมู่:นักร้องจากโซล
หมวดหมู่:นักดนตรีจากโซล
หมวดหมู่:นักแสดงหญิงจากโซล
อันดับหญ้า

**อันดับหญ้า** หรือ **Poales** เป็นอันดับขยาดใหญ่ของพืชใบเลี้ยงเดี่ยว และรวมวงศ์ของพืชที่สำคัญหลายชนิด เช่น หญ้า กก และสับปะรด มีสมาชิก 16 วงศ์ พืชในอันดับนี้พบตั้งแต่ยุคครีตาเชียสตอนปลาย พืชกลุ่มนี้ดอกขนาดเล็ก มีกาบหุ้ม และเป็นดอกช่อ ผสมเกสรด้วยลม และเมล็ดมักสะสมแป้ง

## อนุกรมวิธาน
ระบบ APG III (2009) จัดให้อันดับนี้อยู่ในกลุ่มคอมเมลินิด (commelinids) และยอมรับเพียง 16 วงศ์ ดังนี้:

 
รบบที่ใช้สัณฐานวิทยาเป็นหลัก จะแบ่งพืชในอันดับนี้ ออกเป็นหลายอันดับคือ Bromeliales Cyperales, Hydatellales Juncales Restionales และ Typhales
[thumb|190px|''[Setaria verticillata* จากวงศ์ [[Poaceae]]]]

==อ้างอิง==


==บรรณานุกรม==
* 
* Judd, W. S., C. S. Campbell, E. A. Kellogg, P. F. Stevens, M. J. Donoghue (2002). *Plant Systematics: A Phylogenetic Approach, 2nd edition.* pp.&nbsp;276–292 (Poales). Sinauer Associates,  Sunderland, Massachusetts.  .
* 
* Small, J. K. (1903). *Flora of the Southeastern United States'', 48. New York, United States

## แหล่งข้อมูลอื่น
* 
* 
* APWeb

หมวดหมู่:อันดับหญ้า
ศาลตรวจเงินแผ่นดินภาค

:
ศาลตรวจเงินแผ่นดินภาค เป็นส่วนหนึ่งของระบบศาลปกครองของฝรั่งเศส มีหน้าที่ตรวจสอบบัญชีขิงองค์กรปกครองส่วนท้องถิ่น จัดตั้งขึ้นมาเนื่องจากการกำกับดูแลโดยศาลตรวจเงินแผ่นดินไม่สามารถทำได้อย่างทั่วถึงและมีประสิทธิภาพเท่าที่ควร 
## โครงสร้างของศาลตรวจเงินแผ่นดินภาค
:
ศาลตรวจเงินแผ่นดินภาคมีทั้งหมด 26 แห่ง โครงสร้างของศาลตรวจเงินแผ่นดินภาคประกอบด้วยประธานมาจากผู้พิพากษาของศาลตรวจเงินแผ่นดิน ส่วนผู้พิพากษามีจำนวนอย่างน้อย 2คน ปัจจุบันศาลตรวจเงินแผ่นดินภาคมีจำนวน 26 แห่ง ผู้พิพากษา 348 คน ผู้ช่วยผู้พิพากษา 330 คน และเจ้าหน้าที่อีก 470 คน 
## อำนาจหน้าที่ของศาลตรวจเงินแผ่นดินภาค
# ควบคุมบัญชี
# ควบคุมงบประมาณ
# ควบคุมด้านการบริหาร

หมวดหมู่:ศาลฝรั่งเศส
อาณันย์ วัชโรทัย

พันตรี **อาณันย์ วัชโรทัย** (2 มีนาคม พ.ศ. 2501 – 7 มกราคม พ.ศ. 2560) อดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย เป็นหลานแก้วขวัญ วัชโรทัย และขวัญแก้ว วัชโรทัย

## ประวัติ
อาณันย์ เกิดเมื่อวันที่ 2 มีนาคม พ.ศ. 2501 เป็นบุตรนายบุญดำรงศักดิ์ กับนางพอชม วัชโรทัย 

สำเร็จการศึกษาระดับปริญญาตรีจากโรงเรียนนายร้อยพระจุลจอมเกล้า (จปร.28) และระดับปริญญาโทจากคณะรัฐศาสตร์ มหาวิทยาลัยธรรมศาสตร์ รุ่นเดียวกับกรวีร์ ปริศนานันทกุล

เขาเสียชีวิตภายหลังการผ่าตัดเปลี่ยนอวัยวะในร่างกาย (ตับ) แต่ร่างกายไม่ยอมรับ เมื่อวันที่ 7 มกราคม พ.ศ. 2560

## การทำงาน
อาณันย์เคยทำงานการเมืองร่วมกับพรรคประชากรไทย และพรรคความหวังใหม่ จึงมีความสนิทสนมกับพลเอก ชวลิต ยงใจยุทธ และสมัคร สุนทรเวช อีกทั้งยังเคยได้รับแต่งตั้งเป็นข้าราชการการเมืองในรัฐบาลของพรรคไทยรักไทย และมีความสนิทสนมกับพลเอก สนธิ บุญยรัตกลิน

อาณันย์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 123

ในเดือนตุลาคม พ.ศ. 2557 ได้รับแต่งตั้งเป็นสมาชิกสภาปฏิรูปแห่งชาติ ดำรงตำแหน่งจนพ้นวาระและได้ถึงแก่กรรมในอีกไม่กี่ปีต่อมา

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:ทหารบกชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาปฏิรูปแห่งชาติ
หมวดหมู่:พรรคประชากรไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:สกุลวัชโรทัย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.4
คอมมูน

**คอมมูน**เป็นชุมชนโดยเจตนาของบุคคลที่อาศัยร่วมกัน แบ่งปันผลประโยชน์ ทรัพย์สิน การครอบครอง ทรัพยากรร่วมกัน ซึ่งในบางคอมมูนมีการแบ่งปันงานและรายได้ด้วย นอกจากนี้ การวินิจฉัยสั่งการด้วยฉันทามติ โครงสร้างที่ไร้ลำดับขั้น และการอาศัยเชิงนิเวศ (ecological living) ได้กลายมาเป็นหลักพื้นฐานที่สำคัญสำหรับหลายคอมมูน นอกเหนือไปจากเศรษฐกิจคอมมูน สำหรับหน่วยการเมืองที่มักมีขนาดใหญ่กว่าในทฤษฎีการเมืองคอมมิวนิสต์ ดูที่ คอมมูนสังคมนิยม ซึ่งเป็นการจัดระเบียบสังคมที่คล้ายกัน แต่ไม่เหมือนกัน

หมวดหมู่:ชุมชน
หมวดหมู่:สภาวะความเป็นอยู่
เดสก์ทอปเออร์เรอร์

**เดสก์ทอปเออร์เรอร์** () เป็นกลุ่มศิลปินไทย ในสังกัด  SO::ON Dry Flower ประกอบด้วยสมาชิก ตุ้ย-ชาญณรงค์ แจ่มขาว (เบส) , เบิร์ด-อดิศักดิ์ พวงอก (กีต้าร์/คีย์บอร์ด) , เล็ก-สมโภช กองไพบูลย์ (ร้องนำ) , เม้ง-ภัทรพล ทองสุขา (กลอง) และ อ๊อฟ-วุฒิพง ลี้ตระกูล (กีต้าร์) ทำเพลงในแนวชูเกซเซอร์ (Shoegazer)

เริ่มต้นจากงานรับจ้าง โดยเล่นเพลงวงร็อกอังกฤษอย่าง เรดิโอเฮด, พิงก์ฟลอยด์, เดอะสโตนโรสเซส เป็นต้น โดยเล่นที่ร้านอาหารลัลลาบาร์ ร้านในละแวกถนนราชดำเนิน ช่วงคืนวันเสาร์ หลังจากนั้นวงจึงได้ตัดสินใจทำเพลงของตนเอง ในชื่อวง เดสก์ทอปเออร์เรอร์ ต่อมาได้เข้ามาอยู่ค่ายเพลงอินดี้ SO:ON Dry Flower โดยได้โปรดิวเซอร์  Koishi shimisu เป็นผู้ช่วยเรียบเรียงเพลง ได้ออกผลงานชุดแรก ชุด *Instinct* ในปี ค.ศ. 2006 ต่อมาได้ออกผลงานชุดที่ 2 ในปี ค.ศ. 2009 ชื่อชุด *Ticket To Home* มีเพลง "ทุกทุกวัน" ติดชาร์ตแฟต 40 ของสถานีวิทยุแฟตเรดิโอ ที่อันดับ 1 ในปี 2016 เป็นการครบรอบ 10 ปีของวงเดสก์ทอปเออร์เรอร์ จัดขึ้นในวันที่ 28 มกราคม โดยจัดขึ้นที่ Montri Studio ลาดพร้าว 101

## ผลงาน
#### EP. Instinct (พ.ศ. 2549)
# Instinct
# ส่วนลึก
# ท้องฟ้าจำลอง
# ย้อน
# Mind
# สมใจ

#### Ticket To Home (พ.ศ. 2552)
# Ticket to Home
# ทุกทุกวัน
# คืนที่ไม่ปกติ
# ภาพลางตา
# คู่ขนาน
# พาฝัน
# ขอ
# เดินไปใน
# Vapor
# อย่างน้อย
#วัฎจักร

#### Keep Looking At The Window (พ.ศ. 2556)
# กุญแจผี
# ควันจางลา
# เปลี่ยนทิศ
# เปลือยเปล่า
# ไม่ต่าง
# ปัจจุบันนา
# น้ำค้าง
# พัก
# พบ พา ลา จาก
# ต่างด้าว

###### i n d e l i b le s t a i n (พ.ศ.2565)

# โลกรอบตัว
# เสียงที่เคยได้ยิน
# เธอร้าย (but don't lie)
# เท่าที่ดู
# ราก
# cigar
# น้ำตก
# ฝากลม
# ตน
# มืดมิดผ่อนคลาย

## อ้างอิง

## แหล่งข้อมูลอื่น
* เฟซบุ๊กอย่างเป็นทางการของวงเดสก์ทอปเออร์เรอร์

หมวดหมู่:กลุ่มดนตรีออลเทอร์นาทิฟร็อกสัญชาติไทย
เลอังดรู จี โอลีเวย์รา ดา ลุส

**เลอังดรู จี โอลีเวย์รา ดา ลุส** () รู้จักกันในนาม **เลอันโดร** (เกิด 3 มีนาคม ค.ศ. 1983) เป็นนักฟุตบอลชาวบราซิล เล่นในตำแหน่งกองกลาง โดยเคยเล่นให้กับสิงห์ท่าเรือ

## ไฮฟอง
โดยปกติเขาเล่นในตำแหน่งแบ็กซ้ายในช่วงที่เขาเล่นในบราซิลและรัสเซีย แต่เมื่อไปเล่นในเวียดนาม เขาเล่นตำแหน่งกองกลางตัวรุกให้กับไฮฟองและได้เป็นกัปตันทีม เขาจึงได้รับฉายาว่า **คิงเลอันโดร** จากกองเชียร์
ใน ค.ศ. 2009 เลอันโดรได้รับการลงคะแนนให้เป็นนักฟุตบอลยอดเยี่ยมอย่างไม่เป็นทางการของวีลีก

เขาได้เซ็นสัญญากับบิ่ญเซือง ทีมในวีลีกใน ค.ศ. 2010

2 ปี ผ่านไปเขาได้เซ็นสัญญากับสิงห์ท่าเรือโดยไม่มีค่าตัว โดยเปิดตัวอย่างเป็นทางการของเจ้าตัวในสีเสื้อของสิงห์ท่าเรือ ในทัวร์นาเมนต์เชียงราย และทำผลงานได้ค่อนข้างดี ในเกมที่สิงห์ท่าเรือเอาชนะบางกอกกล๊าส ไป 3-1

## ทีมชาติ
เลอันโดรเคยเล่นให้กับทีมชาติบราซิล ชุดอายุไม่เกิน 23 ปี ในศึกแพน-อเมริกันเกมส์ที่ซานโตโดมิงโกใน ค.ศ. 2003 และเขาได้ยิงประตูในวันที่ 3 สิงหาคม ค.ศ. 2003 ในเกมที่เอาชนะทีมชาติโคลอมเบียไป 4–0

## รางวัลที่ได้รับ
* ผู้ทำประตูสูงสุดในไทยลีกดิวิชัน 1: 2556 (24 ประตู)
* รางวัลนักเตะยอดเยี่ยม ยามาฮ่าลีกวัน - งานฟุตบอลสยามโกลเด้นบอล ครั้งที่ 4 : พ.ศ. 2557

## อ้างอิง

## แหล่งข้อมูลอื่น
* Player page on Sambafoot 

หมวดหมู่:ผู้เล่นสโมสรฟุตบอลการท่าเรือ
หมวดหมู่:นักฟุตบอลชาวบราซิล
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:บุคคลจากรัฐเซาเปาลู
บุศริณธญ์ วรพัฒนานันน์

**บุศริณธญ์ วรพัฒนานันน์** (ชื่อเดิม บุษรินทร์ ติยะไพรัช) เป็นนักการเมืองชาวจังหวัดเชียงราย เคยดำรงตำแหน่งสมาชิกสภาผู้แทนราษฎรแบบบัญชีรายชื่อ เป็นอดีต​หัวหน้าพรรคเพื่อชาติ เป็นอดีตสมาชิกวุฒิสภาจังหวัดเชียงราย อดีตนายกองค์การบริหารส่วนจังหวัดเชียงราย และเป็นพี่สาวของยงยุทธ ติยะไพรัช อดีตประธานรัฐสภา

## ประวัติ
บุศริณธญ์ วรพัฒนานันน์ เกิดเมื่อวันที่ 28 เมษายน พ.ศ. 2502 เป็นบุตรของนายแต้ซ้ง และนางจม แซ่เตีย มีพี่สาว 1 คน และน้องชาย-น้องสาว คือ ยงยุทธ ติยะไพรัช และละออง ติยะไพรัช 

เธอสำเร็จการศึกษาชั้นมัธยมจากโรงเรียนสามัคคีวิทยาคม จังหวัดเชียงราย ระดับปริญญาตรีจากคณะนิติศาสตร์ มหาวิทยาลัยรามคำแหง และระดับปริญญาโทรัฐศาสตรมหาบัณฑิต จากมหาวิทยาลัยธรรมศาสตร์

บุศริณธญ์ สมรสกับพลตำรวจตรี จรัณฐค์ วรพัฒนานันน์

## การเมือง
บุศริณธญ์ วรพัฒนานันน์ ได้รับเลือกตั้งเป็นสมาชิกวุฒิสภาจังหวัดเชียงราย ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 และต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในนามพรรคเพื่อไทย แต่ไม่ได้รับเลือกตั้ง ภายหลังเธอได้เลื่อนขึ้นมาดำรงตำแหน่งแทนตำแหน่งที่ว่างของสันติ พร้อมพัฒน์ ในเดือนตุลาคม พ.ศ. 2554

ในการเลือกตั้งนายกองค์การบริหารส่วนจังหวัด ปี 2557 นางบุศริณธญ์ วรพัฒนานันน์ ได้เข้าสู่สนามการเมืองท้องถิ่น โดยได้รับเลือกตั้งโดยชนะรัตนา จงสุทธนามณี อดีตนายกองค์การบริหารส่วนจังหวัดเชียงราย แต่ในครั้งนั้นคณะกรรมการการเลือกตั้ง (กกต.) ได้มีมติให้ใบเหลือง จากกรณีถูกร้องเรียนว่านายวีระเดช สมวรรณ นายอำเภอเมืองเชียงราย ได้ใช้อำนาจหน้าที่ราชการเพื่อช่วยเหลือผู้สมัคร โดยได้ประสานให้ผู้นำท้องถิ่นและฝ่ายปกครองในพื้นที่มาประชุมกัน และให้นายยงยุทธ ติยะไพรัช เข้ามาในที่ประชุมและพูดหาเสียงให้แก่นางบุศริณธญ์ สอบถามเจ้าหน้าที่ฝ่ายปกครองถึงคะแนนนิยมของนางบุศริณธญ์ในลักษณะเหมือนเป็นการบังคับ ขืนใจให้บุคคลที่ถูกซักถามเกิดความเกรงกลัว กกต. เห็นว่ามีความผิดโดยเจ้าหน้าที่ของรัฐใช้ตำแหน่งหน้าที่กระทำการใดๆ เป็นคุณหรือเป็นโทษแก่ผู้สมัคร จึงสั่งให้มีการเลือกตั้งใหม่ และดำเนินคดีอาญาแก่นายยงยุทธ และนายวีระเดช ภายหลังศาลอุทธรณ์ภาคมีคำพิพากษายืนตามมติ กกต.

ต่อมาเธอได้เข้าร่วมงานกับพรรคเพื่อชาติ และรับหน้าที่เป็นรองหัวหน้าพรรค กระทั่งในปี 2564 เธอได้รับเลือกเป็นหัวหน้าพรรคเพื่อชาติ และได้ลาออกจากตำแหน่งในปีเดียวกัน ต่อมาในปี 2565 เธอได้เลื่อนขึ้นมาเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อชาติ แทนนายอารี ไกรนรา ที่ลาออกจากตำแหน่ง

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:นักการเมืองจากจังหวัดเชียงราย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดเชียงราย
หมวดหมู่:นักการเมืองพรรคเพื่อไทย
หมวดหมู่:พรรคเพื่อชาติ
หมวดหมู่:บุคคลจากโรงเรียนสามัคคีวิทยาคม
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:หัวหน้าพรรคการเมืองในประเทศไทย
เทศบาลตำบลจักราช

**เทศบาลตำบลจักราช** เป็นเทศบาลตำบลแห่งหนึ่ง ตั้งอยู่ในอำเภอจักราช จังหวัดนครราชสีมา

## ประวัติ
เทศบาลตำบลจักราช เดิมเป็นสุขาภิบาลจักราช ที่ได้รับการเปลี่ยนแปลงฐานะเป็นเทศบาลตำบล เมื่อวันที่ 25 พฤษภาคม 2542 ตาม พรบ.เปลี่ยนแปลงฐานะของสุขาภิบาลเป็นเทศบาล พ.ศ. 2542 มีพื้นที่ 4 ตารางกิโลเมตร ครอบคลุม หมู่ที่ 1 และหมู่ที่ 4 (บางส่วน) มีระยะทางห่างจากจังหวัดนครราชสีมา ประมาณ 40 กิโลเมตร

## อ้างอิง

จักราช
จักราช
เทศบาลตำบลพระทองคำ

**เทศบาลตำบลพระทองคำ** เป็นเทศบาลตำบลแห่งหนึ่ง ตั้งอยู่ในอำเภอพระทองคำ จังหวัดนครราชสีมา 

## ประวัติ
เทศบาลตำบลพระทองคำแต่เดิมนั้น ได้จัดตั้งเป็นสุขาภิบาลปะคำ ตามประกาศในราชกิจจานุเบกษา 
เล่มที่ 100 ตอนที่ 92 ลงวันที่ 7 มิถุนายน 2526 และได้เปลี่ยนยกฐานะเป็นเทศบาลตำบลพระทองคำ
เมื่อปี พ.ศ. 2542 ประกาศในราชกิจจานุเบกษา ลงวันที่ 24 กุมภาพันธ์ 2542 
โดยมีผลบังคับใช้ตั้งแต่ วันที่ 25 พฤษภาคม 2542 เป็นต้นมา

## อ้างอิง

## แหล่งข้อมูลอื่น
* เว็บไซต์เทศบาลตำบลพระทองคำ

พระทองคำ
พระทองคำ
ตำบลบ้านโพธิ์ (จังหวัดนครราชสีมา)

**บ้านโพธิ์** เป็นตำบลในอำเภอเมืองนครราชสีมา จังหวัดนครราชสีมา เป็นที่ตั้งของปราสาทหินพนมวัน ซึ่งเป็นปราสาทหินที่มีขนาดใหญ่เป็นอันดับ 5 ของประเทศไทยและเป็นศาสนสถานที่ปรากฏการใช้งานมาตั้งแต่พุทธศตวรรษที่ 15 สืบเนื่องถึงปัจจุบัน

## ที่ตั้งและอาณาเขต
ตำบลบ้านโพธิ์ มีอาณาเขตติดต่อกับเขตการปกครองข้างเคียง ดังนี้ 
* **ทิศเหนือ** ติดต่อกับตำบลหนองไข่น้ำ 
* **ทิศใต้** ติดต่อกับตำบลหนองระเวียง ตำบลพะเนา และตำบลมะเริง
* **ทิศตะวันออก** ติดต่อกับตำบลหนองงูเหลือม และตำบลพระพุทธ (อำเภอเฉลิมพระเกียรติ)
* **ทิศตะวันตก** ติดต่อกับตำบลตลาด และตำบลจอหอ
## ประวัติ
ตำบลบ้านโพธิ์ เป็นตำบลเก่าแก่มาตั้งแต่ปี พ.ศ. 2443 ในอดีตเป็นตำบลหน้าด่าน ก่อนเข้าสู่เมืองโคราช สมัยนั้นจะมีการค้าต่างเมือง มีสินค้าต่างๆ ข้ามห้วยบริบูรณ์ บริเวณท่าน้ำท่าตลาด (บ้านวังหิน) ในปี พ.ศ. 2457 ตำบลจอหอมีระยะทางไกลจากเมืองนครราชสีมา จึงให้ตำบลโคกสูง ตำบลจอหอ และตำบลบ้านโพธิ์ แยกตั้งเป็น กิ่งอำเภอจอหอ ในปี พ.ศ. 2481 ทางราชการได้เห็นว่าพื้นที่กิ่งอำเภอจอหอไปติดต่อราชการกับอำเภอเมืองนครราชสีมามีความสะดวกทั้งมีทางรถไฟสายตะวันออกเฉียงเหนือและมีถนนตัดตรงมาถึง จึงดำเนินการยุบกิ่งอำเภอจอหอลง และให้โอนพื้นที่ตำบลบ้านโพธิ์ ตำบลจอหอ และตำบลโคกสูง มาขึ้นกับอำเภอเมืองนครราชสีมา ดังเดิม

ในปี พ.ศ. 2535 ทางราชการได้แบ่งพื้นที่หมู่ 1-2 บ้านบุ, หมู่ 3 บ้านตลาด, หมู่ 11 บ้านกระฉอด, หมู่ 15 บ้านราษฎร์ประสงค์, หมู่ 16 บ้านหนองตะคลอง รวมทั้งหมู่ 4 บ้านโพธิ์ ของตำบลบ้านโพธิ์ รวม 7 หมู่บ้าน แยกตั้งเป็นตำบลใหม่ชื่อว่า ตำบลตลาด ทำให้ตำบลบ้านโพธิ์ไม่มีหมู่บ้านโพธิ์อยู่ในเขตตำบล

## การแบ่งเขตการปกครอง

### การปกครองส่วนภูมิภาค
ตำบลบ้านโพธิ์แบ่งพื้นที่การปกครองออกเป็น 10 หมู่บ้าน ได้แก่

### การปกครองส่วนท้องถิ่น
ท้องที่ตำบลบ้านโพธิ์มีองค์กรปกครองส่วนท้องถิ่นเพียงแห่งเดียว คือ **เทศบาลตำบลบ้านโพธิ์** ครอบคลุมพื้นที่ตำบลบ้านโพธิ์ทั้งหมด ซึ่งเป็นสภาตำบลบ้านโพธิ์ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลบ้านโพธิ์ในวันที่ 30 มกราคม พ.ศ. 2539

เมื่อองค์การบริหารส่วนตำบลบ้านโพธิ์ จังหวัดนครราชสีมา มีความเจริญก้าวหน้ามากขึ้น องค์การบริหารส่วนตำบลบ้านโพธิ์ได้ยกฐานะขึ้นเป็น เทศบาลตำบลบ้านโพธิ์ ตามประกาศกระทรวงมหาดไทย เมื่อวันที่ 13 กรกฎาคม พ.ศ. 2555 และมีผลในวันวันที่ 24 สิงหาคม ปีเดียวกัน

## อ้างอิง

บ้านโพธิ์
บ้านโพธิ์
แฟรงก์ ฮอปกินส์

**แฟรงก์ ฮอปกินส์** (; ค.ศ. 1865 – ค.ศ. 1951) เป็นนักขี่ม้าระดับอาชีพ ผู้ซึ่งครั้งหนึ่งได้ทำการแสดงร่วมกับคณะละครสัตว์ริงลิง เขาเป็นที่รู้จักในฐานะนักขี่ม้าทางไกลระดับตำนาน โดยได้มีการอ้างว่าชนะการแข่งมา 400 ครั้ง และได้รับการยอมรับโดยผู้คนสมัยเดียวกันกับเขาในฐานะผู้ให้การสนับสนุนการอนุรักษ์ม้ามัสแตง

## ชีวิตในวัยเยาว์และการศึกษา
ฮอปกินส์กล่าวว่า เขาเกิดมาจากแม่ที่เป็นชาวลาโกตา และพ่อที่เป็นชาวอเมริกันเชื้อสายยุโรป ซึ่งเขาได้เติบโตขึ้นมาในทั้งสองวัฒนธรรม และเรียนรู้ที่จะขี่ม้า ดูแลม้า ตั้งแต่เยาว์วัย

## ผลงานในระดับอาชีพ
ฮอปกินส์กลายเป็นคาวบอยและนักขี่ม้าระดับอาชีพในทางตะวันตกของสหรัฐอเมริกา ที่ซึ่งเขาได้รับชื่อเสียงในการขี่ม้าทางไกล ในบันทึกชีวิตประจำวันอัตชีวประวัติของเขา (ไม่ได้ตีพิมพ์ในช่วงที่เขายังมีชีวิตอยู่) และเรื่องราวถึงเพื่อน ๆ เขาได้อ้างว่าเป็นผู้มีความโดดเด่นคนหนึ่งในฐานะ "นักขี่ม้าป่าของโลก" ในการแสดงไวลด์เวสต์ของบัฟฟาโล บิลล์ ซึ่งได้ออกทัวร์ในยุโรปเช่นเดียวกับที่สหรัฐอเมริกา

เรื่องราวของเขาเป็นจำนวนมากได้รับการโต้แย้งจากนักประวัติศาสตร์หลายคน ตัวอย่างเช่น:
* เขาอ้างว่าชนะการแข่งมาแล้วกว่า 400 การแข่งขัน
* เขาอ้างว่าได้แข่งขันในรายการ 3,000 ไมล์อย่างเป็นทางการ โดยผ่านอ่าวซีเรียกับพรมแดนประเทศอื่น ๆ ในตะวันออกกลางอีกสองประเทศ ซึ่งควรจะเกิดขึ้นในคาบสมุทรอาหรับในปี ค.ศ. 1890 
* อายุของเขา เมื่อฮอปกินส์แต่งงานในลอสแอนเจลิสใน ค.ศ. 1929 เขาได้เขียนในใบสมรสว่าเขาอายุ 44 ปี ซึ่งเขาควรจะใส่ปีเกิดเป็นช่วงประมาณ ค.ศ. 1885 มากกว่า ค.ศ. 1865 แต่ภาพของเขาใน ค.ศ. 1905 ที่ได้ปรากฏในหน้านี้ ไม่ชัดเจนว่าอยู่ในช่วงอายุ 20 ปี แสดงให้เห็นว่าปีเกิดไม่น่าจะใช่ ค.ศ. 1885
* เขาได้อ้างว่าได้ขี่ม้าร่วมในการแสดงไวลด์เวสต์ของบัฟฟาโล บิลล์ ซึ่งได้รับการโต้แย้งจากผู้ดูแลของศูนย์ประวัติศาสตร์บัฟฟาโล บิลล์ โดยเขาได้กล่าวว่าไม่พบชื่อของฮอปกินส์ในห้องเก็บเอกสารใด ๆ หากแต่ฮอปกินส์ได้รับการค้นพบในบัญชีรายชื่อปี ค.ศ. 1917 ว่าเป็นผู้ได้รับการว่าจ้างของคณะละครสัตว์ริงลิงในฐานะนักแสดงม้า

ใน ค.ศ. 1926 ฮอปกินส์ได้เป็นหัวหน้าคนงานก่อสร้าง, ขุดอุโมงค์รถไฟใต้ดินในย่านใจกลางเมืองฟิลาเดลเฟีย รัฐเพนซิลเวเนีย

ในคริสต์ทศวรรษ 1940 ฮอปกินส์ในวัยสูงอายุได้รับเกียรติเป็นผู้ตัดสินเส้นทางในการแข่งขันขี่ม้ามาราธอน 100 ไมล์ประจำปีของสโมสรกรีนเมาน์เทนฮอร์ส จนถึงเวลาที่เขาเสียชีวิตใน ค.ศ. 1951 เขาก็ยังคงเป็นแชมป์ขี่ม้ามัสแตงที่สุดห้าว ซึ่งเขากล่าวว่า "เป็นสัตว์ที่มีความสำคัญมากที่สุดในทวีปอเมริกาเหนือ"

## เสียชีวิต
แฟรงก์ ฮอปกินส์ ได้รับการฝังอยู่ที่สุสานลูเธอรันออลเฟธส์ในมิดเดิลวิลเลจ ควีนส์ครันทรี นครนิวยอร์ก

## ในวัฒนธรรมสมัยนิยม
ชีวิตและเรื่องราวการแข่งขันของฮอปกินส์ได้สร้างแรงบันดาลใจต่อภาพยนตร์ ค.ศ. 2004 เรื่อง*[[ฮิดาลโก้ ฝ่านรกทะเลทราย]]* เขียนบทโดยจอห์น ฟัสโก กำกับโดยโจ จอห์นสตัน และนำแสดงโดยวิกโก มอร์เทนเซน ทางบริษัทดิสนีย์ได้ทำการตลาดต่อภาพยนตร์ในฐานะ "สร้างจากเรื่องจริง" แม้ว่าการตรวจสอบในภายหลังได้ล้มเหลวต่อการค้นหาหลักฐานของการแข่งขันใด ๆ

## อ้างอิง

## แหล่งข้อมูลอื่น
* "Frank Hopkins", Tribute Website sponsored by The Horse of the Americas Registry and the Institute of Range & The American Mustang, owned by John Fusco
* The Longriders Guild Website

หมวดหมู่:บุคคลที่เกิดในปี พ.ศ. 2408
หมวดหมู่:นักกีฬาขี่ม้ามาราธอน
ศิลป์ชนก คล้ายแต้

**ศิลป์ชนก คล้ายแต้** (เกิด 9 พฤศจิกายน พ.ศ. 2540) ชื่อเล่น **แต้งกิ้ว** เป็นนักร้อง นักแสดง และพิธีกรชาวไทย ค่ายกามิกาเซ่ ในเครือบริษัทอาร์เอส คนมักรู้จักในชื่อ **Thank you kamikaze** เข้าสู่วงการบันเทิงจากการออดิชั่นเป็นศิลปินฝึกหัดที่อาร์เอสมาประมาณ 2 ปี จนได้เป็นนักร้องในภายหลัง

## การศึกษา
* Niva International School
* สอบเทียบ IGCSE ได้วุฒิการศึกษาระดับชั้นมัธยมศึกษาตอนปลาย 
* จบการศึกษาระดับปริญญาตรีจาก มหาวิทยาลัยนานาชาติสแตมฟอร์ด

## ผลงานโฆษณา
โฆษณา นมตรามะลิ ลูกอมคูก้า กระเบื้องโอฬาร

## ผลงานเพลง
### อัลบั้มปกติ

## ผลงานการแสดง
### ละครโทรทัศน์

### ละครชุด

### ซิทคอม

### มิวสิกวีดีโอ

## พิธีกร

## คอนเสิร์ต

## อ้างอิง

## แหล่งข้อมูลอื่น
* 

หมวดหมู่:บุคคลจากกรุงเทพมหานคร
หมวดหมู่:บุคคลจากมหาวิทยาลัยนานาชาติแสตมฟอร์ด
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:นักร้องป็อปไทย
หมวดหมู่:นักร้องหญิงชาวไทย
หมวดหมู่:นักร้องเด็กชาวไทย
หมวดหมู่:นักแสดงหญิงชาวไทย
หมวดหมู่:นักแสดงเด็กชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย